KTC เสนอขายหุ้นกู้ 4.8 พันลบ. ดอกเบี้ย 2.86%-4.00% เริ่มขายรายใหญ่ 28 พ.ย.นี้
KTC เสนอขายหุ้นกู้ 4.8 พันลบ. จำนวน 3 ชุด ดอกเบี้ย 2.86%-4.00% เริ่มขายรายใหญ่ 28 พ.ย.นี้
22 พ.ย. 2559

บริษัท บัตรกรุงไทย จำกัด (มหาชน) หรือ KTC ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท รวมมูลค่าไม่เกิน 4,800 ล้านบาท เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ เปิดจองซื้อระหว่างวันที่ 28-30 พ.ย.59
โดยหุ้นกู้ออกเป็น 3 ชุด ชุดที่ 1 เสนอขาย มูลค่า 630 ล้านบาท อายุ 5 ปี ครบกำหนดไถ่ถอนปี พ.ศ. 2564 อัตราดอกเบี้ยคงที่ร้อยละ 2.86 ต่อปี ชำระดอกเบี้ยทุกๆ 6 เดือนตลอดอายุหุ้นกู้
ชุดที่ 2 เสนอขาย มูลค่า 1,140 ล้านบาท อายุ 7 ปี ครบกำหนดไถ่ถอนปี พ.ศ. 2566 อัตราดอกเบี้ยคงที่ร้อยละ 3.50 ต่อปี และ ชุดที่ 3 เสนอขายมูลค่า 3,030 ล้านบาท อายุ 9 ปี 11 เดือน 28 วัน ครบกำหนดไถ่ถอนปี พ.ศ. 2569 ทั้งสองชุดก็ชำระดอกเบี้ยคงที่ร้อยละ 4.00 ต่อปี
ทั้งนี้ ผู้จัดการการจำหน่ายหุ้นกู้ ชุดที่ 1 และหุ้นกู้ชุดที่ 3 คือ ธนาคารธนชาต และ ธนาคารยูโอบี ส่วนชุดที่ 2 มี บล.อาร์เอชบี (ประเทศไทย) เป็นผู้จัดการการจำหน่ายหุ้นกู้ ชุดที่ 2
หุ้นกู้ดังกล่าวได้รับการจัดอันดับความน่าเชื่อถุออยู่ในเกณฑ์ “A+” แนวโน้มอันดับเครดิต “คงที่” โดยบริษัท ทริสเรทติ้ง จำกัด เมื่อวันที่ 3 ต.ค.59
ทั้งนี้ บริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้เพื่อใช้ในการดำเนินธุรกิจและขยายธุรกิจของบริษัท รวมถึงการชำระคืนหนี้ของบริษัท (Refinance)